앞

<-

다음

->

瑜伽師地論卷第七十

彌勒菩薩說

三藏法師玄□奉　詔譯

攝決擇分中聲聞地之四

復次諸智光明有五勝利. 一能於所知滅一切闇. 二能以世間出世間功德適悅攝受所依止身. 三能正觀見所未見義. 四能於現法與第一樂. 五能身壞後與第一趣. 復次由十五種德差別故. 諸智光明勝外光明. 何等十五. 謂外光明以色爲性. 諸智光明以慧爲性又外光明能害外◑. 諸智光明能害內◑. 如是非常所愛常所愛. 不可分布與諸有情. 可分布與諸有情. 出已還沒出已不沒. 有色無色◑細. 有闇相違無闇相違動不動. 不能作一切有情義利. 能作一切有情義利. 引諸衆生趣曾所趣. 引諸衆生趣未曾趣. 不能開發一切所覆. 能開發一切所廢. 不能◑覆已所開顯. 能◑覆已所開顯. 不能發起無量照明. 能發起無量照明. 違害於見不違害見. 當知亦爾

復次有三種調善. 一除遣故. 二制伏故. 三害隨眠故. 復有三種寂靜. 一諸惡尋思不能擾故. 二不爲諸相所動亂故. 三任運於內常喜樂故. 復有三種寂止. 一身寂止. 二語寂止. 三意寂止. 復有三種梵志. 一趣向梵志. 二住果梵志. 三到究竟梵志. 如是沙門亦有三種. 復有三種婆羅門. 一假名婆羅門. 二種姓婆羅門. 三正行婆羅門. 復次由四因緣令尸羅壞. 尸羅壞故依止尸羅所應生善皆不得生. 謂於無餘罪起毁犯故. 於有餘罪不悔除故. 於諸所犯不憶念故. 於無犯中執有犯故. 於有犯中執無犯故. 由四因緣名戒具足. 與上相違應知其相

復次由二因緣令所受戒淸淨具足. 一助伴淸淨故. 二自性淸淨故. 云何名爲助伴淸淨. 謂見淸淨軌淸淨命淸淨. 云何自性淸淨. 謂恭敬隨學具分. 隨學復有差別. 謂三因緣令所受戒淸淨具足. 一意樂淸淨故. 二命淸淨故. 三行淸淨故. 云何意樂淸淨. 謂爲解脫修行梵行不爲生天. 云何命淸淨. 謂如法乞求以自活命. 云何名爲如法乞求. 謂如所應求如所從求而乞求故. 云何名爲如所應求. 謂不矯詐而有所求. 亦不綺說而有所求. 亦不現相而有所求. 亦不抑逼而有所求. 亦不以利而넨於利. 云何名爲如所從求. 謂除五種不應行處而有所求. 云何行淸淨. 謂深信所犯有不愛果. 若行若住繫念思惟終不故犯. 設有所犯卽便從他如法悔除. 誓於當來堅牢防護

復次若有苾芻欲勤加行密護根門. 應以四相了知妄念過失. 及以四相了知不如理作意. 云何四相了知妄念過失. 一闕念. 二劣念. 三失念. 四亂念. 闕念者. 謂於密護諸根門法. 不聽不受不善了知. 劣念者. 謂於彼法雖聽雖受雖善了知. 而不常作非委悉作若修若習若多修習. 失念者. 謂雖修習亦多修習. 然或有時不正了知而有所行. 亂念者. 謂卽於彼非雜染中生雜染想. 雜染中生非雜染想

云何以四相了知不如理作意. 一是煩惱生因. 二與雜染生相應. 三毁壞羞恥. 四起錯亂犯. 煩惱生因者. 謂如有一執取於相執取隨好. 由此因緣於是處所. 惡不善法隨心流逸. 與雜染生相應者. 謂卽與彼惡不善法俱現前行. 毁壞羞恥者. 謂如有一於應羞恥而不羞恥. 又卽於彼惡不善法現在前時而無羞恥. 起錯亂犯者. 謂卽因彼無羞恥故. 或犯所犯罪或思捨所學

復次於食知量勤修行者. 斷除八處乃名具足於食知量. 何等爲八. 一耽著飮食. 二耽著自身. 三命根壞滅. 四飢劣. 五身重. 六非無病. 七命不淸淨. 八多營事業

復次常勤修習覺悟瑜伽者. 斷除八處乃得名爲常勤修習覺悟瑜伽正行具足. 何等爲八. 一由威儀其身疲弊. 二愛味偃臥睡眠爲樂. 三隨雜染相. 四不勤修習雜染對治. 五非時而覺. 六虛棄而覺. 七非時而眠. 八虛棄而眠. 復次依六出離應知建立諸出離地. 何等爲六. 一不隨順出離. 二闕出離. 三家出離. 四不円滿出離. 五下地出離. 六薩迦耶出離. 不隨順者. 謂五種依止. 一趣不隨順. 二生不隨順. 三精進不隨順. 四障不隨順. 五愛樂不隨順. 闕者. 謂闕四種緣. 一親友闕. 二聽聞闕. 三◑沒闕. 若敎若證皆◑沒故. 四施主臥具闕

復次由四種力生善法欲. 一由緣力. 二由因力. 三由智力. 四由行力

復次由四円滿故於善說法毘奈耶中出家円滿. 一形相円滿. 謂能隨順無所雜染不染汚故. 二業円滿. 謂如佛說法善隨順故. 三意樂円滿. 四住處円滿

復次由五因緣應知尸羅律儀円滿. 一不墜◑故. 二能出離故. 三不可訶故. 四無穿缺故. 五不知足故

復次依二種對治應知四種根律儀. 二種對治者. 一思擇力. 二修習力. 四種根律儀者. 一境界護. 二煩惱護. 三◑護. 四隨眠護. 境界護者. 謂住寂靜勤修行時. 以念自守於諸境界心不流散故. 煩惱護者. 謂等位行而遊行時. 於諸境界遠離貪憂故. 卽分別此不取其相. 乃至心不流逸者. 若於爾時執取彼相復起隨覺. 執取隨好則便於彼修防護行. 以修習力守護眼根. 是名◑護. 證眼根護. 是隨眠護

復次由五因緣當知於食知量円滿. 一依止對治故. 二遠離所治故. 三作自作業故. 四依處故. 五分別故. 此中舊受者飢所起. 苦受者食所起. 撫育者增梵行故. 力者能害所治故. 樂者現法樂住故. 無罪者◑福田故. 安◑住者煩惱苦斷能作證故. 減省睡眠. 無間殷重二加行故精進円滿. 殷重加行者. 謂行坐時而成辦故. 於第一策二第四蓋中宣坐時. 第三蓋中宜行時. 第五蓋中宣俱時. 無間加行者. 謂於晝日夜初後分應常覺悟. 於夜中分正習睡眠. 爲離師子相似長時極重失念無間睡故. 重累其足乃至思惟起想正習睡眠

復次應於五處知量正知而住. 一於行處. 二於觀處. 三於攝受利養恭敬處. 四於受用資具處. 五於善品加行處. 由初處故終不遊行非所行處. 亦不욤暮而出遊行. 由第二故先不作意而觀視者速攝其根. 若先作意而觀視者善住其念. 由第三故若有所受及他禮時. 手不拳縮足不躁動. 由第四故受用衣鉢及與飮食皆知其量. 由第五故若居寂靜. 於晝日分經行宴坐. 若行若住若坐若覺善知其量. 於其夜分所習睡眠亦善知量. 若有修習論義決擇. 若語若默亦善知量. 爲令二種所依調適除遣睡眠及諸勞◑亦善知量

復次若有苾芻勤修神足. 略由四支攝諸斷行. 一修習支. 二證勝進支. 三護隨煩惱通達支. 四引發能◑隨煩惱支. 修習支者. 謂欲精進. 何以故. 依欲精進修神足故. 證勝進支者. 謂信輕安. 何以故. 由證勝進故以◑信心信上解脫. 以其輕安止息所有身心◑重. 護隨煩惱通達支者. 謂念正知. 何以故. 由正念故防護未生止觀隨惑. 由正知故通達已生止觀隨惑. 引發能◑隨煩惱支者. 謂思及捨. 何以故. 由思故策沈下心. 由捨故若心掉擧攝持於內

復次有四種法. 於所得定爲增上緣. 一審諦聽聞. 二得正敎授. 三宿世串習. 四具足多聞. 審諦聽聞者. 謂發起樂欲生◑信心聽聞正法. 由此因此緣得心一境性. 得正敎授者. 謂因次第敎授無倒敎授故. 發起勇猛精進而住無間. 常委於菩提分精勤方便修習而住. 由此因此緣得心一境性. 宿世串習者. 謂於宿世隣近生中. 於諸靜慮及諸等至數已證入. 由此因此緣得心一境性. 具足多聞者. 謂多聞聞持其聞積集. 卽於彼法獨處空閑思惟籌量審諦觀察. 由此因此緣得心一境性

復次有七種法. 爲欲證得三摩地者應正了知. 一內定退因. 二外定退因. 三內定退. 四外定退. 五內定退及因對治. 六外定退及因對治. 七彼二對治依持. 內定退因者. 謂懈怠. 外定退因者. 謂掉擧. 內定退者. 謂□沈睡眠. 外定退者. 謂於五妙欲散亂. 內定退及因對治者. 謂善取相而正觀察. 外定退及因對治者. 謂卽於身觀察不◑. 彼二對治依持者. 謂光明想

云何於身觀集法住. 謂觀此身從過去世及諸飮食現在而生. 云何於身觀滅法住謂觀此身於當來世是死滅法. 云何於身觀集滅法住. 謂觀此身於現在世由飮食緣增長久住必當破壞. 於有身者. 謂於此身善住其念於眞如身. 或唯出世間智者. 謂由於內奢摩他道. 或唯出世間見者. 謂由毘鉢舍那道. 或唯憶念者. 謂由此後所得出世間道

云何於身無所依住. 謂依諸定修習念住. 卽於彼定無有愛味. 乃至無有住著. 云何於世間無所取執. 謂於四顚倒已永斷滅. 永斷滅故於彼身等終不執取◑樂我常

復次依上施設建立五種補特伽羅. 云何爲五. 一欣樂喜樂諸異生者. 二欣樂障斷見迹行者. 三欣樂解脫見趣行者. 四到究竟見趣行者. 五到究竟見迹行者. 云何欣樂喜樂異生補特伽羅. 應知此有三種. 謂欣樂欲生喜樂. 欣樂有尋有伺定生喜樂. 欣樂無尋有伺定生喜樂. 欣樂無尋無伺定生喜樂差別故. 云何欣樂障斷見迹行補特伽羅. 應知此有二種. 謂欣樂煩惱障斷. 欣樂定障斷. 差別故. 欣樂煩惱障斷補特伽羅. 於現法樂住未得已得. 於一切種有想等至未得已得. 謂於依止及於觀察. 所知有差別故. 欣樂定障斷補特伽羅. 於一切勝處未勝已得. 及於一切遍處未得已得. 云何欣樂解脫見趣行補特伽羅. 謂諸外道起如是見. 我爲非有. 我所爲非有. 我當無有. 我所當無有. 彼於此見未得已得

云何到究竟見趣行補特伽羅. 謂於非想非非想處未得已得. 云何到究竟見迹行補特伽羅. 謂於六觸處無餘永斷究竟證受. 如是名爲依止施設達立五種補特伽羅

復次뢸波索迦有三種德. 一淸淨. 二能造作. 三能引發. 淸淨者. 謂意樂淸淨戒. 行淸淨. 證淸淨. 意樂淸淨者. 謂於佛寶等遠離疑惑. 不넨世事謂作吉祥. 戒行淸淨者. 謂能円滿所有學處. 證淸淨者. 謂能證得世出世淸淨故. 能作三寶所作事故. 名能造作. 能引發同法不同法者智故. 名能引發. 復次有三種法. 一聞法. 二行法. 三究竟證法. 又外道法是顚倒說. 所有禁戒非可現見. 依止邪願修梵行故. 所有等至有熱惱非究竟. 不能趣究竟不能出離故. 共諸外道故. 共諸異生故. 諸佛正法與彼相違. 是眞善說是可現見. 乃至智者自內所證

復次諸欲得捨次第謂當宣說. 先所應作由此故得. 謂由布施持戒. 於此可得謂在天上. 由此受用謂由愛味. 由此故捨謂由過患. 如此差別捨於事欲及煩惱欲. 謂由出離遠離功德. 又若顯示淸淨品法. 謂應稱讚四沙門果. 從彼決定無退◑故. 或出世間故

復次由三因緣同梵行者. 應當和合驅◑犯戒. 一爲護他故. 二彼不堪爲上法器故. 三彼能令僧無威德故

復次由四因緣令於尸羅深生愛樂. 一由師敎遠離二邊制立所學故. 二由自內非極猛利貪等類故. 三由助伴彼極柔和易共住故. 四由加行不住懈怠故

復次有四種觀察尸羅. 一由共住信知是有. 二於厄難信知堅牢. 三由世務信知無缺. 四由言論決擇信知無戀見不壞故

云何心趣遠離. 謂於住時處냑鬧者. 云何心趣出離. 謂於聚落而遊行者. 云何心趣涅槃. 謂居寂靜處奢摩他等相者. 復有差別. 謂依遠煩惱說趣遠離. 依出生死說趣出離. 依入涅槃宮說趣涅槃. 一切受幷相續滅. 故名爲無影. 名爲寂滅. 三苦永離故名爲寂靜. 煩惱熾然熱惱永息故名爲淸淨. 得無上迹故名爲眞梵

復次由三過故不能無倒聽聞正法. 一散亂故. 二愚癡故. 三不恭敬故. 復次有五種相爲聞修器. 一謙下心. 二奉行心. 三攝受義心. 四善攝受義心. 五恭敬心

復次於善說法毘奈耶中. 略有五種大師功德. 若有大師具成就者. 便能映蔽外道沙門婆羅門師. 何等爲五. 一於諸戒行終無誤失. 二善建立法. 三善制立所學. 四於善建立法善制立所學中. 隨所疑惑皆能善斷. 五敎授出離

復次由三因緣唯有此道能得出離. 謂無我見. 一未曾得故. 二現能對治諸煩惱故. 三現於解脫無怖畏故

復次有四種歡喜. 一儉素歡喜. 二積習梵行歡喜. 三無悔歡喜. 四樂斷樂修歡喜. 第一歡喜能引少欲樂. 第二歡喜能引遠離樂. 第三歡喜能引三摩地樂. 第四歡喜能引三菩提樂

復次由二因緣佛世尊法名爲善說. 一言詞文句皆淸美故. 二易可通達故. 由二因緣易可通達. 一若文若義易覺了故. 二出離等覺故. 由二因緣名爲出離. 一往善趣出離故. 二趣三菩提出離故. 由二因緣趣三菩提. 一無疑惑故. 二不可壞故. 由二因緣不可破壞. 一見不可壞故. 二有씬堵波故. 由二因緣有씬堵波. 一證堅住故. 二有可依故. 由二因緣名有可依. 一依智不依識故. 二大師是如來應正等覺故. 由二因緣大師是如來應正等覺. 一斷一切疑故. 二邪行不可得故. 復次有四種能障斷法. 一無◑離. 二智未熟. 三散亂. 四沈下. 應知慧眼於作惡者說名爲盲. 於作福者說名有垢. 於諸外道說名有◑

復次修法念住者. 應正了知十一種雜染法. 一貪. 二瞋. 三癡. 四聚. 五散. 六沈. 七掉. 八隨煩惱相. 九不樂遠離. 十愛味. 十一增上慢

復次由四因緣出世間道用世間道以爲助伴. 一◑障諸蓋故. 二遠分制伏故. 三◑患朽壞故. 四法力滋潤故. 復次由四種相當知如來所得天眼遍行一切有情義境. 一現見住造能感一切趣業有情故. 二現見住種種無量生處有情故. 三現見有中有死生有情故. 四現見無中有死生有情故. 復次爲證諸法爲達諸法勤修行者. 有七漸次能證諸法能達諸法. 謂於說法者恭敬承事. 旣承事已審諦聽法. 審聞法已法隨法行. 法隨法行故爲住其心攝正方便攝正方便故發勤精進. 發勤精進故遠離內外不平等心起處方便. 法財二種障得淸淨. 障情◑故於三摩地不生愛味離增上慢

復次爲對治九種所治故. 應修四種念住. 一不◑離. 二不作意. 三止觀隨煩惱. 四沈下. 五不堪擊難. 六於劣喜足. 七忘失敎授. 八毁犯禁戒. 九棄捨善◑

復次諸出家者有五過失. 一不喜樂過失. 二貪著利養恭敬過失. 三追求親屬過失. 四輕蔑過失. 五增上慢過失. 諸在家者當知亦有五種過失. 一貪著過失. 二習近能障諸欲過失. 三攝受過失. 四造作惡行過失. 五不作善行過失

復次愚夫有四種相. 一不作善作. 二作於惡作. 三二種雜作. 四雖復一向作於善作而於善作不如實知. 又有四種愚夫之相. 一不決定慧. 二邪決定慧. 三不起加行. 四所作奸詐. 又有四種愚夫之相. 一非處歡喜. 二非處愁憂. 三決定艱辛. 四先不觀察. 又有四種愚夫之相. 一邪思構. 二邪發起. 三設施功勞多分無果. 四由此因緣多生愁嘆. 又諸愚夫多分少福運業薄劣

復次五法相似. 生死大海得大海名. 一處所無邊相似故. 二甚深相似故. 三難渡相似故. 四不可飮相似故. 五大寶所依相似故

復次由五因緣於諸財施法施爲勝. 一者財施於他身中發起惡行. 法施決定起諸善行. 二者財施於他身中發起煩惱. 法施能令對治煩惱. 三者財施於他身中無間引發有罪安樂. 法施能令無間引發無罪安樂. 四者財施若佛現世若不現世易可獲得. 法施若無諸佛現世難可獲得. 五者財施施而有盡. 法施施而無盡

復次應令五心隨己自在而轉. 不應令己隨彼諸心自在而轉. 何等爲五. 一惡行方便心於惡行中猛利趣入. 二善行方便心於善行中不猛趣入. 三追求諸欲方便心於非法兇暴追求欲中猛利趣入. 四受用諸欲方便心深生貪染. 乃至不見過患不知出離趣入受用. 五出離遠離方便心於出離遠離中速疾退轉. 於諸欲中或於靜慮諸愛味中速疾趣入

復次由五種相諸煩惱魅. 甚於鬼魅. 一者若爲一鬼所魅. 唯卽爲此一鬼所魅. 若爲一煩惱所魅. 必爲無量煩惱所魅二者若爲鬼魅所魅. 或以呪術或以縛害或以資具或以衆藥易可治療. 若爲煩惱魅之所魅不可治療. 三者若爲鬼魅所魅. 當於魅時易可識別. 下至◑兒亦能覺了. 若爲煩惱魅之所魅. 當於魅時難可識別. 世聰慧者尙不能了. 四者若爲鬼魅所魅. 此魅是客易可◑伏. 非是俱生. 不卽由彼成其自性. 若爲煩惱魅之所魅. 此魅非客難可◑伏. 而是俱生. 卽由彼故成其自性. 五者若爲鬼魅所魅. 不與一切餘有情共. 若爲煩惱魅之所魅. 必與一切餘有情共

復次或有苾芻不如理思虛妄計度. 諦故實故建立有我. 當知此計略有五種虛◑過失. 一者隨順外道敎轉. 二者攝受外道妄見. 三者設不順彼而轉. 然與外道共爲同法. 四者若隨外道敎轉. 便爲修行不出離道. 五者雖不隨順彼轉. 然與同法飜成畏法. 又二因緣故. 一於諦現觀因緣起邪行故. 二於諦現觀起邪行故

復次依止欲行福行展轉同居行. 有六種愛◑雜染四種依處五種對治. 云何六種愛◑雜染. 一境界貪. 由此習近能障諸欲. 二怨憎瞋. 由此於怨諸有情所發起憎◑. 三順敎貪. 由此於他承受其敎不得自在苦有情所廣行種種惱害逼迫. 四增上瞋. 由此於彼增上安樂增上歡喜諸有情所. 不欲令其得此興盛. 唯欲自得雜起種種嫉妬不忍變異不樂. 第五第六有功德貪有過失瞋. 由此因緣心不平等. 於僧衆中雖行惠施修諸福業. 而常伺求種種差別. 若作不作若惡所作. 內◑憂苦不安◑住. 云何四種依處. 謂初境界爲依處. 餘有情爲依處. 又初二依處各起一分雜染. 所餘依處各起俱分雜染. 云何五種對治. 一不◑. 二慈. 三悲. 四喜. 五捨. 復有異門六種愛◑雜染五種對治. 何等爲六. 一事貪. 二事瞋. 三貪瞋癡雜染貪. 四不貪不瞋不癡不雜染瞋. 五不貪不瞋不癡不雜染貪. 六貪瞋癡雜染瞋. 云何五種對治. 謂不◑與慈及三種作意. 一雜染無顚倒作意. 二不雜染無顚倒作意. 三雜染不雜染無顚倒心棄捨貪瞋作意

復次有四種特補伽羅. 應知出家得五種功德. 云何四種補特伽羅. 一自依者. 二依他者. 三已熟者. 四未熟者. 云何應知出家得五種功德. 謂自依補特伽羅由出家故. 棄捨王等所共財寶. 依止不共淸淨尸羅. 是名獲得最初功德. 依他補特伽羅由出家故. 棄捨屬他隨他而轉不自在事. 獲得自依不隨於他自在轉事. 是名獲得第二功德. 已熟補特伽羅由出家故. 若無餘結卽便獲得一切苦邊. 是名獲得第三功德. 若有餘結卽便獲得惡趣苦邊. 是名獲得第四功德. 未熟補特伽羅由出家故. 於現法中解脫無量居家迫뉼所有憂苦. 積集無量順解脫分廣大善根. 能令當來相續成熟. 是名獲得第五功德

復次有三種苦及九種相. 應知隨逐諸有漏行. 云何三種苦. 謂苦苦乃至壞苦. 云何九種相. 謂一一苦各有三相. 隨逐一切有漏行法故有九相. 一死所隨縛故. 二起惡趣因所隨縛故. 三諸惡趣生所隨縛故. 四無常法故. 五於無常中苦法故. 六於苦中無我法故. 七順愛味行生住樂故. 八變壞苦故. 九卽由如是變壞苦性. 諸有智者取爲非出離法故

復次若有苾芻成就四支爲衆主者. 乃能無倒敎誡攝御所有徒衆. 修行自利利他正行. 云何四支. 一解脫隨煩惱. 二不離正智. 三爲令一切已生善法堅住不忘修習円滿倍增廣故攝受任持. 四爲令一切未生善法得生起故攝受任持

云何苾芻解脫隨煩惱. 謂解脫五種隨煩惱故. 何等爲五. 一思慕居家. 二毁犯禁戒. 三憶先所受分別俱行不正作意. 四耽著未來所有境界發起貪憂. 五於法◑◑. 若諸愚夫於四大種造色自相不如實知. 謂之爲己父母妻子乃至朋友. 宰官親屬及兄弟等. 於唯形色謂◑笑等. 於唯身語所有動作起有情想俱行作意. 由此因緣起邪分別妄計. 爲我父母妻子乃至朋友. 宰官親屬及兄弟等. 由此分別妄計因緣. 發生種種居家思慕. 諸有智者了知唯有諸色自相無有情想故. 能解脫初隨煩惱. 所以者何. 從久遠來由見種種各別色形建立安布. 或時與他而共集會. 如是見已便謂爲我父母妻子廣說. 乃至是我朋友宰官親屬. 或謂爲他. 非生無色諸有情類有如是事. 又諸愚夫不如實知愚夫之相及智者相. 由不如實知故. 惡思所思惡說所說惡作所作. 凡所現行身語意業皆不淸淨. 亦無淸淨尸羅正命. 諸有智者如實知故. 當知一切與彼相違. 故能解脫第二隨煩惱. 又諸愚夫於非如理不能如實知非如理. 於其如理不能如實知是如理. 於先所受隨順欲貪可意諸法. 不正作意起欲尋思. 堅著不捨不棄不吐. 於隨順◑不可意法起◑尋思. 於隨順害不可意法起害尋思. 餘如前說. 諸有智者於其如理能如實知此是如理. 於非如理能如實知此非如理. 於先所受如前所說差別諸法. 或不追憶或正思惟或不失念. 於彼所緣不起欲尋乃至害尋. 設復生起而不堅著. 廣說如前. 故能解脫第三隨煩惱. 又諸愚夫於根護功德不如實知. 不護過患不如實知. 於現在世現前別境發生愛◑雜染. 其心於諸可意色等境界넨慕欲見. 於不可愛色等境界心生◑逆. 於可意境心生넨慕. 是名爲貪. ◑此貪者若彼境界變壞之時心便下내. 是名爲憂. 諸有智者一切道理當知皆悉與此相違. 故能解脫第四隨煩惱. 又諸愚夫於諸貪欲不正法中. 不能如實知其過患. 常爲餘四◑所漂溺復起法◑. 諸有智者於彼過患能如實知. 於餘四◑尙不生起. 設起尋捨終不堅著. 況起法◑. 彼旣如是遠離法◑. 若遇樂法補特伽羅. 卽爲宣說大師所說素쉰纜. 毘奈耶. 摩쉰理迦相應聖敎. 令其受持. 廣爲無間分別開示終不◑◑. 故能解脫第五隨煩惱. 是名苾芻成就第一解脫隨煩惱支. 云何苾芻不離正智. 謂有四智. 何等爲四. 謂依最初離染相續通達八聖支道立第一智. 依證成辦八聖支道立餘三智. 謂有苾芻住異生位作是思惟. 唯於諸佛世尊聖法毘奈耶中有八聖支道. 非諸外道異論法中有如是道. 若於是處有八聖支道. 卽於是處有沙門果. 有諸沙門及沙門義所謂涅槃. 我今爲證沙門果沙門沙門義故. 應當發起八聖支道修令淸淨. 由如是行於八聖支道中所有智. 是名依通達八聖支道立第一智. 卽以此智爲依止爲建立. 爲欲證得成辦如所通達八聖支道故. 勇猛精進修餘三智. 謂聞所成智. 思所成智. 修所成智. 彼爲勤修聞所成智. 亦令此智得淸淨故求聞正法. 若有宣說如來所證法毘奈耶. 卽便往詣恭敬聽受證得歡喜. 廣大妙善出離所攝. 自相高勝故名廣大. 自性無罪故名妙善. 涅槃相應故名出離所攝. 又爲勤修思所成智亦令此智得淸淨故. 若知是處有諸苾芻持經律論. 而共集會銓量決擇經律論中深◑要義. 則便往趣請問諸諦. 彼則爲其建立諸諦所有自相證得方便. 先未覺悟令其覺悟. 若已覺悟開曉令知. 卽於一義文字差別. 方便勸導令不忘失. 又於無我相應諸諦證得所依甚深義句. 以慧通達. 廣爲開示空性相應如來所說微妙法句. 由此因緣彼旣證得聞思所成智淸淨故. 復更勤修修所成智. 亦令此智得淸淨故. 便於內身住循身觀. 乃至廣說修四念住皆應了知. 如是名爲依證成辦八聖支道建立三智. 是名苾芻成就第二不離正智支

云何苾芻爲令已生所有善法堅住不忘. 廣說乃至攝受任持. 謂諸苾芻依財食事. 從淸淨信諸施主邊. 如量受取衣服等物名曰任持. 何以故. 以諸苾芻由此因緣身不羸頓. 心有堪能心無染惱. 已生善法不退增長

云何苾芻爲令未生一切善法得生起故攝受任持. 謂諸苾芻年齒耆宿戒行淸高. 了知涅槃所有喜樂. 於諸喜樂爲最第一. 善修聖道離增上慢. 若有苾芻能於彼所禮敬承事善言隨喜. 離諸諂曲無求過心. 此能生彼名曰任持. 何以故. 彼由如是正隨轉時於時時間. 從彼獲得能發勝喜敎誡敎授. 能令未生一切妙善菩提分法速得生起. 如是四支別分十一. 十一與四平等平等瑜伽師地論卷第七十

위

*

다음

->